**JUDEȚUL MUREȘ** (nu produce efecte juridice)\*

**MUNICIPIUL TÂRGU MUREȘ**

**Administrația Domeniului Public PRIMAR,**

*Serviciul Juridic și Avize* **Soós Zoltán**

**Nr. 7723 / 1450 / 11.02.2025**

**REFERAT DE APROBARE**

**privind desemnarea unui reprezentant al Municipiului Târgu Mureș în Adunarea Generală a Asociației de Dezvoltare Intercomunitară ”AQUA INVEST MUREȘ”**

Prin adresa nr. 4755/29.01.2025, înregistrată la S.P.A.D.P. sub nr. 809/30.01.2025, Asociația de Dezvoltare Intercomunitară AQUA INVEST MUREȘ solicită comunicarea unei hotărâri de Consiliu local prin care a fost desemnat un nou reprezentant în Adunarea Generală a Asociației, în urma alegerilor locale din 2024.

Asociația de Dezvoltare Intercomunitară ”AQUA INVEST MUREȘ” (Asociația) a fost constituită în data de 07.04.2008, în scopul promovării și realizării în comun a investițiilor în infrastructura aferentă serviciilor de apă – canalizare, funcționând actualmente în baza prevederilor:

1. **Ordonanței nr. 57/2019** **privind Codul Administrativ**;
2. **Legii serviciilor comunitare de utilități publice nr. 51/2006**, ***republicată***, *cu modificările și completările ulterioare*;
3. **Legii serviciului public de alimentare cu apă și de canalizare nr. 241/2006**, ***republicată***, *cu modificările și completările ulterioare*;
4. **Ordonanței Guvernului nr. 26/2000 cu privire la asociații și fundații**, *cu modificările și completările ulterioare*;
5. **Hotărârii Guvernului nr. 855/2008**, *cu modificările și completările ulterioare*.

Hotărârea Guvernului nr. 855/2008 a aprobat actul constitutiv și statutul-cadru al asociațiilor de dezvoltare intercomunitară având ca obiect de activitate serviciile de utilități publice ce se vor constitui în vederea delegării gestiunii serviciului către un operator regional, prin atribuirea directă a contractului de delegare a gestiunii.

Prin H.C.L. nr. 429 din 18 decembrie 2007, Consiliul Local al Municipiului Târgu Mureș a aprobat participarea unității administrativ-teritoriale, în calitate de membru fondator, la constituirea Asociației de Dezvoltare Intercomunitară ”AQUA INVEST MUREȘ”. Conform art. 14, alin. (1) al Statutului din care municipalitatea face parte, ”*Adunarea generală este organul de conducere al Asociației, format din toți reprezentanții asociaților,* ***desemnați prin hotărâre a autorităților deliberative ale acestora***”.

Potrivit art. 132 din O.U.G. nr. 57/2019 privind Codul Administrativ, reprezentarea în asociațiile de dezvoltare intercomunitară este asigurată de către primari, însă aceștia ”*pot delega calitatea lor de reprezentanţi ai unităţilor administrativ-teritoriale în adunările generale* ***viceprimarilor****,* ***administratorilor publici****, precum şi* ***oricăror alte persoane din aparatul de specialitate al primarului*** *sau din cadrul unei* ***instituţii publice de interes local***”.La nivelul Municipiului Târgu Mureș, asemenea acte normative de delegare au fost aprobate la propunerea executivului, consiliul local nominalizând, din rândul membrilor săi, reprezentanți în cadrul A.G.A., *exempli gratia* **H.C.L.M. nr. 32/2012** privind ”*desemnarea reprezentantului municipiului Tîrgu-Mureș în A.G.A. – A.D.I. «AQUA INVEST MUREȘ*» *și aprobarea propunerii numirii unui membru al municipiului Tîrgu – Mureș în Consiliul director al asociației*”, **H.C.L.M. nr. 26/2016** privind ”*desemnarea unui reprezentant al municipiului Tîrgu Mureș în*

*Adunarea Generală a Asociației de Dezvoltare Intercomunitară «AQUA INVEST MUREȘ*»” și **H.C.L.M. nr. 237/2020** privind ”*desemnarea unui reprezentant al Municipiului Târgu Mureș în Adunarea Generală a Asociației de Dezvoltare Intercomunitară «AQUA INVEST MUREȘ*»*”.*

Pe cale de consecință, pentru asigurarea unei continuități în acest domeniu, propunem desemnarea, conform legii, a unui membru în vederea exercitării atribuțiilor stabilite în Statutul Asociației.

Ținând cont de cele sus menționate, supunem aprobării Consiliului Local al Municipiului Târgu Mureș proiectul alăturat.

**Aviz favorabil al**

**Administrației Domeniului Public**

**Ing. Florian Moldovan**

*Întocmit,*

*C.j. Tudor Făgărășan*

**\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Inițiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind desemnarea unui reprezentant al Municipiului Târgu Mureș în Adunarea**

**Generală a Asociației de Dezvoltare Intercomunitară ”AQUA INVEST MUREȘ”**

***Consiliul local al municipiului Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr. 7.723/1.450/11.02.2025 inițiat de Primarul Municipiului Târgu Mureș prin Serviciul Public Administrația Domeniului Public *privind desemnarea unui reprezentant al Municipiului Târgu Mureș în Adunarea Generală a Asociației de Dezvoltare Intercomunitară ”AQUA INVEST MUREȘ”*;
* Raportul de specialitate nr. \_\_\_\_\_din \_\_\_\_\_\_.2025 al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș.

**În conformitate cu prevederile:**

* Art. 14 și art. 21 din Statutul Asociației de Dezvoltare Intercomunitară ”AQUA INVEST MUREȘ”;
* Legii *serviciilor comunitare de utilități publice nr. 51/2006*, republicată, cu modificările și completările ulterioare;
* Legii*serviciului public de alimentare cu apă și de canalizare nr. 241/2006,* republicată, cu modificările și completările ulterioare;
* Ordonanței Guvernului nr. 26/2000 *cu privire la asociații și fundații*, cu modificările și completările ulterioare;

**În temeiul prevederilor** art. 89, art. 129, alin. (1), alin. (2), lit. „d” și „e”, alin. (7), lit. „n”, alin. (9), lit. „c”, art. 132, art. 139, alin. (1), art. 196, alin. (1), lit. „a” și ale art. 243, alin. (1), lit. „a” din O.U.G. nr. 57/2019 privind Codul administrativ, cu modificările și completările ulterioare,

**H o t ă r ă ș t e :**

**Art. 1.** Se desemnează Viceprimarul \_\_\_\_\_\_\_\_\_\_\_\_\_\_\_\_\_, să reprezinte Municipiul Târgu Mureș în Adunarea Generală a Asociației de Dezvoltare Intercomunitară ”AQUA INVEST MUREȘ”.

**Art. 2.** În cazul în care reprezentantul desemnat conform art. 1 nu poate participa la ședința unei adunări generale la care a fost convocat, acesta poate fi înlocuit de Viceprimarul \_\_\_\_\_\_\_\_\_\_\_\_.

**Art. 3.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Serviciul Public Administrația Domeniului public și persoanele nominalizate la art. 1 și art. 2.

**Art. 4.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Serviciului Public Administrația Domeniului Public,
* Persoanelor nominalizate la art. 1 și art. 2,
* Asociației de Dezvoltare Intercomunitară ”AQUA INVEST MUREȘ”.

**Viză de legalitate**

**Secretarul General al Municipiului Târgu Mureș,**

**BORDI KINGA**

***\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ***